SIG Sauer P320 RX utstyrt med et Romeo 1 reflekssikte.
**SIG Sauer P320** er en modulær pistol med kort piperekyl og fjærdrevet tennstempel (*striker*) produsert av SIG Sauer siden 2014. Det er mulig å bytte grepsmoduler på pistolen avhengig av bruksområde (fullstørrelse, kompakt, subkompakt) og håndstørrelse (small, medium, large). Pistolen leveres kamret for 9×19 mm, .40 S&W, .357 SIG, .45 ACP og 10 mm Auto, og kan bygges om mellom ulike kamringer og pipelengder ved hjelp av ombyggingssett..

Historie
--------

Våpenet er en videreutvikling av SIG Sauer P250 som til sammenligning hadde en ren selvspenneravtrekk﻿er (*double action only*).

### Adopsjon i det amerikanske forsvaret

I 2017 ble det kunngjort at en tilpasset versjon av SIG Sauer P320 hadde vunnet et anbud i den amerikanske hæren, og at fullstørrelsesmodellen ville gå under navnet **M17**, mens en modell for kompakt bæring ville bli kjent som **M18**. Resten av det amerikanske forsvaret vuderer også å anskaffe M17 som standard tjenestepistol, inkludert det amerikanske luftforsvaret, marinen og marineinfanteriet for å avløse M9-pistolen designet av Beretta. US Army har planlagt å gjennomføre utskiftingen fra M9 til M17 innen 10 år.

Teknisk
-------

En SIG Sauer P320 avtrekkermodul.
P320 er designet for å være ambidekster med varsler på begge sider. Magasinutløseren kan flyttes fra en side til den andre av brukeren under adskillelse og sammensetning. Våpenet kan adskilles uten verktøy. I motsetning til for eksempel Glock 17 kan våpenet adskilles uten å ta avtrekk, hvilket kan være en ekstra sikkerhetsfunksjon for å forhindre vådeskudd.

M17- og M18-modellene skilles seg ved at de har varsler for ladd kammer og leveres som standard med utfresning i glidestykket for montering av reflekssikte.

Massen varierer med konfigurasjon, og noen eksempler på masse inkludert magasin for standardmodeller er 833 g (fullstørrelse), 737 g (kompakt ) og 708 g (subkompakt), hvilket gir en masse på under 1 kg med reflekssikte. På RX-modellene er glidestykket frest ut for adapterplater til diverse festestandarder for optiske sikter.

XFive Legion ble lansert i 2019, og er en linje med påkostede modeller laget for konkurranseskyting. De fås blant annet med grepsmoduler med wolfram blandet inn i polymeren for ekstra masse, har flat avtrekker, lettet glidestykke, og glidestykke frest for festing av optisk sikte.

Kontrovers rundt sikring
------------------------

### Fallsikring

P320 har ikke avtrekkerskosikring, slik som for eksempel på Glock har på fremsiden av avtrekkerflaten. Tidlige produksjonsmodeller hadde et problem med fallsikringen som gjorde at våpenet kunne gå av dersom det ble sluppet og traff bakken i omtrent 33-graders vinkel. I slutten av juli 2017 ble alt personell i Dallas Police Department i Texas instruert om å slutte å bære P320 i påvente av en etterforskning. Man antok at problemet var relatert til massen på avtrekkerdelene, og at selve avtrekkeren var tung nok til at den kunne fortsette å bevege seg på grunn av massetreghet etter at pistolen traff bakken. Det ble foretatt flere uavhengige tester som bekreftet dette, for eksempel av TheTruthAboutGuns.com hvor 40% av testforsøkene resulterte i avfyring.

8. august 2017 gikk SIG Sauer ut med at de ville redesigne P320 og innførte et frivillig oppgraderingsprogram for tidlige utgaver av P320. Ifølge SIG Sauer gikk utbedringen på å redusere massen til selve avtrekkeren, avtrekkerhaken og tennstempelet, samt at det ble lagt til en mekanisk pens (*disconnector*).

I midten av september 2022 anbefalte Fraternal Order of Police i Wisconsin at statens politiavdelinger skulle slutte å bruke våpenet, og hevdet at tre politibetjenter i Milwaukee-politiet hadde blitt skadet siden 2020 av at deres eget eller makkerens skytevåpen hadde gått av uten at de hadde rørt avtrekkeren.

### Hylster

Den kanadiske spesialstyrken Joint Task Force 2 la ned bruksforbud på P320 etter et vådeskudd mens våpenet var hylstret under en øvelse i november 2020 som resulterte i at en soldat ble skadet. Styrken var den eneste kanadiske militærenheten som brukte P320 og hadde anskaffet rundt 400 P320-pistoler i 2019, men gikk tilbake til å bruke SIG Sauer P226. I juni 2021 konkluderte en etterforskning med at vådeskuddet skyldtes press mot avtrekkeren fra et fremmedlegeme kombinert med bevegelse av glidestykket, hvilket resulterte i at pistolen ble avfyrt mens den fremdeles var hylstret. Det ble konkludert med at en medvirkende faktor var at hylsteret var laget for en annen type pistol, og at det ikke var noen problemer med våpenet i seg selv. Pistolene ble lagret inntil videre i påvente av en tredjeparts sikkerhetsvurdering, og i juni 2022 ble det besluttet å gjeninnføre P320.

Referanser
----------

1. ↑  «SHOT Show 2015: SIG SAUER adds subcompact and .45-Caliber options to P320 family». Besøkt 28. februar 2017.
2. ↑  «Review: SIG Sauer P320 Pistol». Besøkt 11. mars 2017.
3. ↑  «SIG Sauer P320 Revolutionizes the Polymer-Frame Service Pistol». Besøkt 6. november 2021.
4. ↑  Cox, Matthew. «Army Picks Sig Sauer's P320 Handgun to Replace M9 Service Pistol». Arkivert fra originalen 20. januar 2017. Besøkt 22. juli 2022.
5. ↑  Army Names First Unit to Receive Service's New Pistol - Military.com, 3 May 2017
6. ↑  MHS Update: Services Embrace Army's New Sidearm - Kitup.
7. ↑  In a first, the Army's new handgun will be issued to team leaders - Armytimes.com, 29 November 2017
8. ↑  Army Explains New Dual-Arming Policy for Modular Handgun System - Military.com, 1 December 2017
9. ↑  «P320 Pistol - Officer.com». Besøkt 28. februar 2017.
10. ↑  «Details on the U.S. Army's new Sig Sauer M17 Sidearm». Besøkt 11. mars 2017.
11. ↑  «Sig P320 X-FIVE Legion - Small Gun Parts».
12. ↑  C, Luke. «SIG Sauer Introduces the P320MAX Competition Optimized Pistol».
13. ↑  «P320MAX».
14. ↑  «BREAKING: P320 Recall Issued By Dallas Police - Prohibited From Duty Till Repaired - The Firearm Blog».
15. ↑  S, Jeremy (8. august 2017). «BREAKING: TTAG Test Shows P320 Striker-Fired Pistols Are Not Drop-Safe». *The Truth About Guns* **(engelsk)**. Besøkt 30. oktober 2022.
16. ↑  «SIG SAUER Issues Voluntary Upgrade of P320 Pistol - Sig Sauer». Arkivert fra originalen 9. august 2017. Besøkt 30. oktober 2022.
17. ↑  «P320 Voluntary Upgrade Program - U.S. Consumers». Besøkt 12. mars 2020.
18. ↑  Rose, Derek (14. september 2022). «Wis. FOP recommends police across the state stop using Sig Sauer P320». *WISN-TV*. Hearst Television. Besøkt 14. september 2022.
19. ↑  Brewster, Murray. «Special Forces pulls new pistols from service after soldier injured in misfire». Canadian Broadcasting Corporation. Besøkt 4. februar 2021.
20. ↑  Brewster, Murray. «Pistol misfire that injured soldier was an unpredictable accident: special forces report».
21. ↑  canada.ca. «Canadian Special Operations Forces Command statement on bringing weapon fleet into service following the unintended discharge of a holstered pistol during training». Besøkt 4. juli 2022.